钦定古今图书集成/理学汇编/字学典/第097卷 > 张翼
## 钦定古今图书集成/理学汇编/字学典/第097卷 > 张翼

按《书断》：“张翼善隶书，尢长于临仿。”

按《宣和书谱》：张翼，字君祖，下邳人，官至东海太守。善
隶草。时穆帝令翼写王羲之手表，穆帝自批，其后，羲
之殆不能辩真赝。久乃悟云：“小人几欲乱真。”王僧虔
尝谓羲之书，一朝人物，莫有及者，而翼之书遂能乱
真，故已咄咄羲之矣。盖翼正书学锺繇，草书学羲之，
皆极精妙，当时与王修、江灌辈并驰争先。今观其行
书，故可以想见其他云。今御府所藏行书一：《舅氏帖》。